Diari Oficial de la Generalitat Valenciana


Sumari del DOGV 3678, del 01-02-2000 (2000/628)

Informació pública de les bases de la convocatòria de proves selectives per a la provisió d'una plaça d'oficial de la Policia Local.
------------------------------------------------------------------------------------------------------------------------------------

### Dades del document

Número de DOGV
:   3678

Data del DOGV
:   01-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/628


Data del document
:   19-01-2000

Organisme emissor
:   Ajuntament de San Miguel de Salinas

Tipus de document
:   Convocatòria

Descriptors 

:   * San Miguel de Salinas
    * policia
    * concurs administratiu
    * administració local

Informació pública de les bases de la convocatòria de proves selectives per a la provisió d'una plaça d'oficial de la Policia Local. [2000/X628]
  
Aprovades per l'ajuntament, en la sessió del dia 17 d'agost de 1999, pel present es convoquen proves selectives per a cobrir una plaça d'oficial de la Policia Local d'acord amb les següents:
  
Bases
  
1. Objecte de la convocatòria
  
És l'objecte d'aquesta convocatòria la provisió en propietat pel procediment de promoció interna, mitjançant el sistema de concurs-oposició, d'una plaça vacant en la plantilla d'aquest ajuntament, pertanyent a l'escala d'administració especial, subescala de serveis especials, classe Policia Local i els seus auxiliars, enquadrades en l'escala bàsica, categoria d'oficial. La plaça esmentada està dotada amb els emoluments corresponents al grup de classificació C, de l'article 25 de la Llei 30/1984, de 2 d'agost, i d'altres emoluments que corresponguen de conformitat amb la legislació vigent.
  
Si la plaça no fóra coberta pel torn de promoció interna, passarà al torn de mobilitat entre els oficials de les Policies Locals de la Comunitat Valenciana. Igualment, en cas de no ser coberta pel torn de mobilitat, passarà al torn lliure, i serà coberta mitjançant el procediment d'oposició.
  
2. Condició dels aspirants
  
Per a ser admesos a la realització de les proves selectives, els aspirants hauran de reunir els requisits següents en la data en què acabe el termini de presentació d'instàncies:
  
2.1. Per al torn de promoció interna.
  
a) Ser funcionari de carrera, integrat en la subescala de serveis especials, escala bàsica, categoria policia de l'ajuntament convocant.
  
b) Haver romàs almenys dos anys com a funcionari de carrera en la categoria de policia.
  
c) No patir malaltia ni defecte físic que li impedesca el normal exercici de les funciones pròpies de l'escala i categoria a què aspira.
  
d) No haver estat separat mitjançant expedient disciplinari del servei a l'Estat o a l'administració local o autonòmica, ni trobar-se inhabilitat per a l'exercici de les funcions públiques.
  
e) Estar en possessió dels permisos de conduir de les classes A2 i B2. Si fa el cas, l'A del RD 772/1997, de 30 de maig, pel qual s'aprova el Reglament General de Conductors, i el B que habilite per a la conducció dels vehicles a què es refereix l'article 7.3. del RD 772/1997.
  
f) Estar en possessió del títol de Batxillerat o equivalent.
  
2.2 Per al torn de mobilitat.
  
a) Ser funcionari de carrera, categoria oficial integrat en la subescala de serveis especials, policia local, de qualsevol dels municipis de la Comunitat Autònoma Valenciana.
  
b) Haver romàs almenys dos anys al lloc de treball des del qual es concursa.
  
c) Que no li falten menys de deu anys per a complir l'edat de jubilació forçosa.
  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria.
  
e) No trobar-se suspès en ferm, ni inhabilitat per a l'exercici de funcions públiques.
  
f) Estar en possessió dels permisos de conducció de vehicles, de les classes A-2 i B-2.
  
g) Estar en possessió del títol de Batxillerat, o equivalent.
  
h) Qualsevol altre requisit que s'establesca per a la promoció interna dels funcionaris de la Policia Local.
  
2.3 Per al torn lliure.
  
a) Tenir la nacionalitat espanyola.
  
b) Estar en possessió, com a mínim, del títol de Batxillerat o equivalent.
  
c) No patir malaltia ni defecte físic que li impedesca el normal exercici de les funcions pròpies de l'escala i categoria a què aspira, d'acord amb allò indicat en l'annex adjunt.
  
d) No trobar-se suspès en ferm, ni inhabilitat per a l'exercici de funcions públiques.
  
e) Estar en possessió dels permisos de conduir de la classe A-2 i B-2.
  
f) Tenir complits 18 anys i no excedir de 55 anys, edats ambdues referides al dia en què acabe el termini de presentació d'instàncies.
  
3. Presentació d'instància i documentació
  
Les instàncies sol·licitant prendre part en les proves selectives convocades, es dirigiran a l'alcalde-president de l'ajuntament, acompanyades del justificant d'haver ingressat en algun dels comptes bancaris d'aquest ajuntament la quantitat de 3.000 PTA, en concepte de drets d'examen.
  
Es presentaran dins del termini de vint dies naturals, comptadors a partir de l'endemà de la publicació de l'anunci d'aquesta convocatòria en el Boletín Oficial del Estado, en el registre general d'aquest ajuntament, o en la forma que determina l'article 28.4 de la Llei 30/1992, de Règim Jurídic de les Administracions Públiques i del Procediment Administratiu Comú. Els drets d'examen esmentats sols seran retornats als qui no siguen admesos al procediment selectiu per manca d'alguns dels requisits exigits per a prendre'n part.
  
Els sol·licitants manifestaran en les seues instàncies que reuneixen totes i cada una de les condiciones exigides en aquestes bases, referides a la data en què n'acabe el termini de presentació, i que es comprometen de prestar el jurament o la promesa inclosa en el Reial Decret 707/1979, tot indicant a més a més si concorren per torn de promoció interna, concurs de mèrits per mobilitat, o torn lliure.
  
Les instàncies de sol·licitud d'admissió al concurs-oposició, o concurs de mobilitat, s'acompanyaran en sobre tancat, que podrà ser lacrat, de la documentació acreditativa dels mèrits al·legats per l'aspirant. No s'hi tindrà en compte cap mèrit que no s'acredite en aqueix moment. La documentació serà tornada als concursants per torn de mobilitat, si no hi hagués lloc a la seua realització, i als de promoció interna que no resulten seleccionats, una vegada siga ferma la resolució del concurs-oposició.
  
4. Admissió d'aspirants
  
Acabat el termini de presentació d'instàncies, la Presidència de la Corporació aprovarà la llista provisional d'aspirants admesos i exclosos, tant per al torn de promoció interna, torn de mobilitat i torn lliure, que es farà pública en el Butlletí Oficial de la Província i serà exposada al tauler d'edictes de la corporació, i es concedirà un termini de quinze dies per a reclamacions, segons l'article 71 de la Llei 30/1992.
  
Les reclamacions esmentades, si n'hi hagués, seran acceptades o rebutjades en la resolució per la qual s'aprove la llista definitiva, que serà feta pública, tot indicant el lloc, la data i l'hora de la realització del primer exercici de l'oposició.
  
Allò anterior s'entén sense perjudici del que disposa l'article 71 del text legal esmentat.
  
5. Tribunal qualificador
  
El tribunal qualificador, tant de les proves convocades per torn de promoció interna, com del torn de mobilitat i torn lliure, estarà constituït pels membres següents:
  
President: l'alcalde-president o membre de la corporació que delegue.
  
Secretari: el de la corporació o funcionari que delegue.
  
Vocals:
  
\* Un representant del professorat oficial, designat per l'Institut Valencià de Seguretat Pública.
  
\* Un representant de l'administració de la Generalitat Valenciana.
  
\* El cap de la Policia Local o, si convé, el membre que tinga major antiguitat, dins de la plantilla de la Policia Local d'aquest ajuntament, o un altre policia que delegue.
  
\* Un regidor per cada un dels grups polítics de la corporació.
  
\* El delegat de Personal dels funcionaris.
  
La designació dels membres del tribunal, titulars i suplents, així com els assessors especialistes de les proves, es farà pública en el Butlletí Oficial de la Província i al tauler d'edictes de la corporació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
Tots els membres del tribunal tindran veu i vot, tret del secretari que actuarà amb veu, però sense vot.
  
Els membres del tribunal i els assessors especialistes hauran d'abstenir-se de formar-ne part, quan hi concórreguen les circumstàncies previstes en l'article 28 de la Llei 30/1992, i en l'article 13.2 del RD 364/1995, de 10 de març.
  
Els aspirants podran recusar els membres del tribunal en els termes establerts en la llei.
  
El tribunal no podrà aprovar ni declarar que ha superat les proves selectives un nombre d'opositors superior al de les places convocades.
  
El tribunal es classifica en la categoria quarta als efectes establerts en la Resolució d'11 de febrer de 1991, i percepció de les assistències que corresponguen als seus membres.
  
6. Inici i desenvolupament del concurs-oposició, promoció interna i torn lliure
  
6.1. Els aspirants seran convocats en crida única, en primer lloc els concurrents al torn de promoció interna, i si no es cobrira la plaça vacant convocada per aquest torn i el de mobilitat, seran cridats els aspirants per torn lliure, tret dels casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en l'exercici esmentat i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant sorteig previ.
  
El tribunal podrà requerir en qualsevol moment dels aspirants que acrediten la seua identitat, i a l'efecte hauran d'anar-hi proveïts del Document Nacional d'Identitat.
  
Una vegada començades les proves, no serà obligatòria la publicació dels successius anuncis de realització dels altres exercicis en el Butlletí Oficial de la Província, ni en el Diari Oficial de la Generalitat Valenciana. Aquests anuncis hauran de fer-se públics pel tribunal als taulers d'anuncis, amb 12 hores d'antelació del seu inici, si es tracta del mateix exercici, o de 48 hores, si es tracta d'un de nou.
  
6.2. Procediment de selecció. Concurs-oposició, torn de promoció interna i torn lliure.
  
6.2.1. Fase prèvia.
  
Abans de començar les proves de coneixement del temari, es practicarà un exercici o prova psicotècnica aptitudinal i de personalitat i el reconeixement mèdic preceptiu. A aquesta prova hauran de comparèixer els aspirants amb un certificat mèdic expedit per facultatiu competent i en el qual haurà de constar expressament que el reconeixement s'ha realitzat d'acord amb el barem mèdic de l'annex I d'aquestes bases. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establerts en l'annex corresponent d'aquestes bases.
  
6.2.2. Fase d'oposició.
  
Constarà dels exercicis següents:
  
Primer exercici. De caràcter obligatori i eliminatori:
  
Consistirà a superar les proves d'actitud física que posen de manifest la capacitat per a l'exercici del lloc de treball, amb el contingut i marques assenyalades en l'annex.
  
Segon exercici. De caràcter obligatori i eliminatori:
  
Consistirà en la redacció, per escrit, de dos dels temes inclosos en l'annex, un, entre els del grup 1 a 4, i un altre entre els del grup 5 a 7, per un temps màxim de 2 hores. Els aspirants llegiran el tema esmentat davant del tribunal, que en aqueix moment els qualificarà. La qualificació d'aquest exercici serà de 0 a 10 punts, i s'hi haurà d'obtenir un mínim de 5 punts per a superar-lo.
  
Tercer exercici. De caràcter obligatori i eliminatori.
  
Consistirà en la resolució d'un supòsit pràctic sobre organització, intervenció policial, elaboració d'atestats, intervenció en concurrència simultània d'emergències i altres de relacionats amb la funció a desenvolupar. Aquest exercici pràctic s'efectuarà de forma manuscrita, on s'apreciarà la capacitat dels aspirants en la composició de documents. La durada d'aquest exercici serà determinada pel Tribunal qualificador. La qualificació d'aquest exercici serà de 0 a 10 punts, i seran eliminats els aspirants que no assolisquen una puntuació mínima de 5 punts.
  
6.2.3. Fase de concurs.
  
Acabada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits inclòs en l'annex corresponent d'aquestes bases, i que s'aplicarà, igualment, als aspirants que concórreguen per torn de mobilitat. La puntuació obtinguda en la fase de concurs se sumarà a l'obtinguda en la fase d'oposició.
  
6.3. Les proves per al torn lliure començaran una vegada hagen acabat les proves corresponents a la fase de concurs-oposició de promoció interna i les del torn de mobilitat, i declarades desertes la convocatòries pels torns esmentats.
  
7. Procediment de selecció. Torn de mobilitat
  
Primer exercici. De caràcter obligatori:
  
Consistirà en la resolució d'un supòsit pràctic sobre organització, intervenció policial, elaboració d'atestats, intervenció en concurrència simultània d'emergències i altres de relacionats amb la funció a desenvolupar. Aquest exercici pràctic s'efectuarà de forma manuscrita, on s'apreciarà la capacitat dels aspirants en la composició de documents. La durada d'aquest exercici serà determinada pel Tribunal qualificador. La qualificació d'aquest exercici serà de 0 a 10 punts, i seran eliminats els aspirants que no assolisquen una puntuació mínima de 5 punts.
  
Segona part. Concurs:
  
El concurs per a cobrir la plaça per torn de mobilitat s'ajustarà a les normes següents:
  
a) Els mèrits al·legats i qualssevol altres dades hauran d'estar referides a la data d'acabament del termini de presentació d'instàncies.
  
b) Una vegada transcorregut el termini de presentació d'instàncies, aquestes són vinculants per al peticionari i les destinacions adjudicades seran irrenunciables, tret que abans d'acabar el termini de pres de possessió s'hagués obtingut una altra destinació per convocatòria pública, i en aquest cas s'haurà de comunicar tal circumstància a l'Ajuntament convocant de la plaça oferta i adjudicada.
  
c) Abans de començar la valoració dels mèrits aportats, es practicarà als aspirants un exercici o prova aptitudinal i de personalitat i el reconeixement mèdic preceptiu. Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustarà als barems establerts en els annexos d'aquestes bases.
  
d) En qualsevol moment del procés d'adjudicació podrà recaptar-se formalment dels interessats aclariments o, si fa el cas, la documentació addicional que s'estime necessària per a la comprovació dels mèrits, requisits o dades al·legades així com aquells que es consideren necessaris per a una correcta valoració.
  
e) L'ordre de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo, a la major puntuació dels cursos realitzats. En cas de persistir l'empat, s'acudirà a la data de naixement, i s'adjudicarà la plaça al sol·licitant de més edat.
  
8. Relació d'aprovats
  
El tribunal no podrà aprovar un nombre de persones superior al de places convocades.
  
9. Curs selectiu. Torn de promoció interna i torn lliure
  
Acabades les proves selectives, oposició i concurs, del torn de promoció interna o torn lliure, si fa el cas, el Tribunal farà pública la relació d'aspirants aprovats, si n'hi hagués, per ordre de puntuació assolida, i elevarà la relació esmentada a l'Alcaldia-Presidència, conjuntament amb l'acta de l'última sessió.
  
Amb presentació prèvia de la documentació exigida, l'aspirant proposat s'incorporarà a l'Institut Valencià de Seguretat Pública per a realitzar el primer curs teoricopràctic que tinga lloc, amb una durada de dos mesos. La qualificació del curs correspondrà a l'IVASP.
  
Durant la realització del curs teoricopràctic, l'aspirant serà nomenat per l'Alcaldia funcionari en pràctiques, i percebrà les retribucions que li corresponguen.
  
10. Presentació de documents
  
L'aspirant proposat pel Tribunal haurà d'aportar davant de la Corporació, en el termini de 20 dies naturals des que es faça pública la relació d'aspirants aprovats, els documents acreditatius de les condicions de capacitat i requisits d'aquestes bases de convocatòria.
  
L'aspirant que tinga la condició de funcionari de carrera quedarà exempt de justificar documentalment les condicions generals que ja hagueren estat acreditades per a obtenir el seu nomenament anterior. En tot cas, haurà de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui dins del termini indicat, i tret de força major, no presente la documentació, no podrà ser nomenat funcionari, i s'invalidarà l'actuació de la persona interessada i la nul·litat subsegüent dels actes del Tribunal respecte d'aquest, sense perjudici de la responsabilitat en què pogueren haver incorregut per falsedat en la seua instància. En aquest cas, i en altres en què per qualsevol circumstància imputable a aquest, no arribe a ser nomenat funcionari de carrera, l'aspirant proposat podrà ser nomenat funcionari de carrera l'aspirant següent en puntuació, que haja superat els exercicis i que no haja estat inclòs en la llista d'aprovats.
  
11. Nomenament
  
11.1. Torn de promoció interna i torn lliure, si fa el cas.
  
Superat el curs teoricopràctic, l'IVASP formularà una proposta de nomenament a l'Alcaldia. L'aspirant que no supere el curs teoricopràctic podrà incorporar-se al curs immediatament superior. Això no obstant, cessarà com a funcionari en pràctiques, i podrà ser nomenat de nou quan s'incorpore al curs següent. De no superar aquest segon, quedarà definitivament decaigut en el seu dret de reserva de plaça.
  
L'aspirant que supere el curs teoricopràctic, amb presentació prèvia de la documentació exigida, serà nomenat funcionari de carrera, i haurà de prendre possessió del càrrec en el termini de 30 dies, comptador des de l'endemà de la notificació del nomenament.
  
11.2. Torn de mobilitat.
  
Presentada la documentació exigida i efectuat el nomenament com a oficial de la Policia Local del Cos de Policia Local d'aquest ajuntament, s'haurà de prendre possessió de la plaça en el termini d'un mes, a partir de l'endemà del nomenament. El cessament en la corporació de la qual prové, haurà d'efectuar-se dins dels tres dies hàbils següents a la data de nomenament.
  
El còmput del termini per al cessament s'iniciarà quan acaben els permisos o llicències que, si fa el cas, hagen estat concedides als interessats. L'oficial de la Policia Local que haja cursat la seua sol·licitud per al concurs de mobilitat, estarà obligat de donar trasllat per escrit dels permisos o llicències esmentats a l'Ajuntament convocant, i aquest podrà acordar-ne la suspensió del fruïment. L'ajuntament de procedència de l'oficial de Policia Local podrà prorrogar-hi el seu cessament, per necessitats del servei, per un període de temps no superior a 20 dies hàbils, cosa i comunicarà la pròrroga esmentada a l'ajuntament.
  
12. Incidències
  
El tribunal queda autoritzat per a resoldre els dubte que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no previst en aquestes bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 2/1990, de 4 d'abril, de Coordinació de Policies Locals de la Comunitat Valenciana, i normes de desenvolupament.
  
13. Recursos
  
Contra aquestes bases i tots els actes administratius definitius que se'n deriven les persones interessades podran interposar els recursos escaients, en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú.
  
14. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria, en extracte, en el Boletín oficial del Estado.
  
Annex I
  
Contingut del reconeixement mèdic.
  
El contingut del reconeixement mèdic, d'acord amb el que estableix l'Ordre de 5 de desembre de 1994, és el següent:
  
1. Reconeixement mèdic. Torn de promoció interna i mobilitat.
  
1.1. Obesitat o primesa manifesta, que entrebanquen o incapaciten per a l'exercici del lloc de treball.
  
2. Ull i visió.
  
2.1. Agudesa visual amb correcció del 75% de la taula de mesurament o sense.
  
2.2. Hemianòpsia completa i absoluta.
  
3. Oïda i audició.
  
Agudesa auditiva que supose pèrdua entre 3.000 i 4.000 hertz a 35 decibels o 6.000 hertz a 45 decibels.
  
4. Aparell locomotor.
  
Qualsevol patologia òssia d'extremitats que produesquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial controlada malament, i les xifres en repòs i amb repetició no hauran d'ultrapassar de 170 mn/hg en pressió sistòlica i els 95 mn/hg en pressió diastòlica.
  
Varius ulceroses. Tromboflebitis. Insuficiències cardíaques severes. Hiperfròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i faneres.
  
Cicatrius que produesquen limitacions funcionals.
  
8. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
2. Reconeixement mèdic. Torn lliure.
  
Quadre d'exclusions mèdiques.
  
1. Obesitat o primesa superior al 25% de pes ideal, calculat segons la fórmula PI= 0.75 (talla en cm. -150)+50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió:
  
3.1. Agudesa visual sense correcció inferior als dos terços de la visió normal en ambdós ulls.
  
3.2. Despreniment de retina.
  
3.3. Estrabisme.
  
3.4. Hemianòpsies.
  
3.5. Discromatòpsies.
  
3.6. Qualsevol altre procés patològic que, a parer del Tribunal Mèdic, entrebanque de manera important l'agudesa visual.
  
4. Oïda i audició.
  
4.1. Agudesa auditiva que supose una pèrdua entre 1.000 i 3.000 hertz a 35 decibels, o de 4.000 hertz a 45 decibels.
  
5. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a parer del Tribunal Mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular), defecte de columna vertebral i altres processos ossis, musculars i articulars.
  
6. Aparell digestiu.
  
Qualsevol procés digestiu que, a parer del Tribunal Mèdic, entrebanque l'exercici del lloc de treball.
  
7. Aparell cardiovascular.
  
Hipertensió arterial de qualsevol causa, i les xifres en repòs no hauran d'ultrapassar els 160 mn/hg en pressió sistòlica i els 90mn/hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a parer del Tribunal Mèdic, puga limitar l'exercici del lloc de treball. A parer del Tribunal es podrà repetir la prova quan concórreguen circumstàncies que així ho aconsellen.
  
8. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió) la tuberculosi pulmonar activa i altres processos de l'aparell respiratori, que entrebanquen el desenvolupament del seu treball.
  
9. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que n'entrebanquen el desenvolupament de la funció.
  
10. Pell i faneres.
  
Cicatrius que produesquen limitació funcional i altres processos que n'entrebanquen o limiten el desenvolupament de la funció.
  
11. Altres processos patològics.
  
Diabetis, malalties transmissibles en activitats, malalties immunològiques, sistèmiques, intoxicacions cròniques, hemopaties greus i qualsevol altre procés que, a parer del Tribunal Mèdic, limite o incapacite per al desenvolupament del seu treball.
  
Annex II
  
Proves psicotècniques.
  
El contingut, d'acord amb el que estableix l'Ordre de 5 de desembre de 1994, és el següent:
  
1. Barem d'aplicació per al reconeixement psicotècnic, promoció interna, mobilitat i torn lliure.
  
Descripció dels factors a mesurar en el procés de selecció.
  
I. Actituds mentals.
  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de forma constructiva. Constitueix un valuós índex del nivell ocupacional a què un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, donat que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'actitud o capacitat per a concentrar-se en tasques la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que hi existeixen, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat enfront de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada d'intentar coses noves, pot suportar sense fatiga les vicissituds del tracte amb la gent les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup: grau en què les persones s'ajuden entre elles i es mostren amables i cooperatives amb els companys. Persona adaptable, animosa, interessada pels altres. Bona col·laboració amb el treball del grup.
  
Autocontrol dels impulsos i emocions: persona amb molt de control de les emocions i de la seua conducta en general. Acurada i oberta a allò social. Evidencia el que comunament es coneix com «respecte a si mateix», té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa allò que socialment és correcte, i segueix estrictament les normes; fa el que és acceptable i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
III. Característiques del test aptitudinal. Puntuacions. Promoció interna i torn de mobilitat.
  
Raonament verbal 3,5
  
Raonament abstracte 3
  
Rapidesa i precisió perceptiva 3,5
  
Atenció i resistència a la fatiga 3,5
  
Agilitat mental 3
  
Memòria visual 3,5
  
IV. Característiques del test aptitudinal. Puntuacions. Torn lliure:
  
Raonament verbal 4
  
Raonament abstracte 3,5
  
Rapidesa i precisió perceptiva 4
  
Atenció i resistència a la fatiga 4
  
Agilitat mental 3,5
  
Memòria visual 4
  
V. Característiques de la vibració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'origen d'importància que tot seguit s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment referenciats.
  
A més a més, haurà de realitzar-se una anàlisi global de l'estructura de la personalitat, i en cas de detectar-se cap anomalia significativa per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, les proves esmentades hauran de contrastar-se mitjançant entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar, pel cap baix, en el cas dels factors aptitudinals 4 dels 6 factors a mesurar, i hauran de superar en tots els casos el factor d'agilitat mental.
  
Annex III
  
Proves físiques
  
El contingut de les proves físiques, únicament per als aspirants que concórreguen per torn de promoció interna i torn lliure, d'acord amb el que estableix l'Ordre de 5 de desembre de 1994, és el següent:
  
Consistirà a superar proves d'aptitud física que posen de manifest la capacitat per a l'exercici del lloc de treball i el contingut i les marques mínimes de les quals seran, almenys, les següents i segons el quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20" 3,75m 60" 40 abdominals
  
De 31 a 35 anys 4,50" 3,50m 1,10" 35 abdominals
  
De 36 a 40 anys 5,30" 3,25m 1,30" 30 abdominals
  
De 41 a 45 anys 1.500m 3,00m 1,30" 25 abdominals
  
De 46 a 50 anys 1.300m 2,75m 1,40" 20 abdominals
  
Més de 50 anys 1.200m 2,40m 1,55" 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50" 3,10m 1,10" 35 abdominals
  
De 31 a 35 anys 5,20" 2,90m 1,20" 30 abdominals
  
De 36 a 40 anys 6,00" 2,70m 1,35" 25 abdominals
  
De 41 a 45 anys 1.300m 2,50m 1,45" 20 abdominals
  
De 46 a 50 anys 1.200m 2,30m 1,55" 15 abdominals
  
Més de 50 anys 1.000m 2,10m 2,10" 12 abdominals
  
Proves:
  
1. Cursa de resistència 1.000 metres.
  
2. Salt de llargada amb cursa.
  
3. Natació de 50 metres. En cas que siga impossible la realització de la prova de natació, aquesta serà substituïda a instàncies del tribunal, amb comunicació prèvia als aspirants. El tribunal i el seus assessors determinaran, entre les enumerades en l'Ordre de 5 de desembre de 1994, la prova a realitzar, així com la seua valoració.
  
4. Prova de resistència abdominal en un temps no superior als 90 segons, que s'ha de realitzar sota les condicions següents:
  
a) Posició inicial: estès supí (boca amunt), amb les mans entrellaçades per darrere del cap i els genolls flexionats a 90º aproximadament.
  
b) No hi ha cap punt de suport per als peus, ja que això implicaria la posada en acció del recte anterior de la cuixa i psoes ilíac.
  
c) En cada repetició, l'aspirant haurà de pujar el tronc fins a la vertical, i mantindrà les mans entrellaçades darrere del cap i tornar a la posició inicial, malgrat que no serà necessari que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90».
  
e) Din del temps per a la realització de la prova, l'aspirant podrà realitzar breu aturades de recuperació.
  
La qualificació d'aquest exercici serà d'apte o no apte, i s'hi haurà de superar com a mínim tres de les proves per a ser declarat apte.
  
Queden exempts de la realització de les proves físiques aquells aspirants que hagueren realitzat amb anterioritat les proves esmentades i estiguen inclosos en el tram d'edats assenyalat en els barems d'edats anteriors.
  
Annex IV
  
Temari
  
Grup primer. Dret Constitucional i Administratiu.
  
Tema 1. Organització política de l'Estat. Classe i forma d'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les Cambres. La funció legislativa. L'Administració de Justícia.
  
Tema 4. L'organització territorial espanyola. Les comunitats autònomes. Els estatuts d'autonomia. Òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia. Administració local. Economia i hisenda.
  
Tema 6. Administració local .Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprèn l'administració local.
  
Tema 7. El Dret Administratiu. La llei. Normes no parlamentàries equiparades a la llei. El Reglament: concepte i classes. El procediment administratiu.
  
Grup segon. Règim local i Policia.
  
Tema 8. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi. Òrgans col·legiats de govern. El Plenari de l'Ajuntament. La comissió de govern. Òrgans consultius i participatius. Les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de les Forces i Cossos de Seguretat. Actuacions de la Policia Local en col·laboració amb la resta de les forces i cossos. Policia governativa i judicial.
  
Tema 11. La Policia Local, conceptes previs, missions i objectius. Estructura orgànica i funcional.
  
Tema 12. El binomi policia local-ciutadà. Conceptes previs. Relació i finalitat. Suports ètics. Normes d'actuació.
  
Tema 13.Ordenament legislatiu de la Policia Local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de les Policies Locals de la Comunitat Valenciana. Disposicions generals de la coordinació de les Policies Locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret Penal i Processal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Frau i imprudència. Autors, còmplices i encobridors.
  
Tema 16. Classes de faltes: contra els interessos generals de les poblacions, contra les persones, contra la propietat i contra l'ordre públic.
  
Tema 17. Classes de delictes: contra les persones, contra la llibertat sexual i contra el patrimoni.
  
Tema 18. Delictes contra el patrimoni: robatoris i furts, definició i principals diferències.
  
Tema 19. Llei Orgànica del Procediment d'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 20. De l'entrada i registre a lloc tancat. De la comprovació del delicte i esbrinament del delinqüent.
  
Tema 21. Desobediència i denegació d'auxili; anticipació, prolongació i abandonament de funcions públiques, subornament, malversació de cabals públics.
  
Grup quart. Dret Administratiu.
  
Tema 22. Obligacions i competències dels ajuntaments. Les ordenances municipals. Els bans d'Alcaldia.
  
Tema 23. Ordenances municipals, conceptes i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup cinquè. Trànsit i seguretat vial.
  
Tema 24. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delictes. Procediment sancionador. Les competències municipals.
  
Tema 25. Normes generals de circulació: assegurança obligatòria. Codi de la Circulació.
  
Tema 26 . Reglaments que puguen sorgir del desenvolupament de la Llei de Bases sobre Trànsit, Circulació de Vehicles a Motor i Seguretat Vial.
  
Tema 27. El trànsit vial: introducció. Vies , vehicles i conductors. Les condicions tècniques del vehicle. Classes de transport.
  
Tema 28. El transport: servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques del vehicle de transports i altres requisits principals.
  
Tema 29. Alcoholèmia. Concepte de l'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. L'atestat d'alcoholèmia.
  
Tema 30. Persones obligades de sotmetre's a la prova de detecció. Infracció a la Llei de Seguretat Vial, que comporta l'obligació de la prova.
  
Tema 31. Nivells sonors permesos en vehicles, així com infracció a aquests. Inspecció tècnica de vehicles. Vehicles especials.
  
Tema 32. Els accidents de tràfic: conceptes i consideracions prèvies. Les causes. Classes i fases. L'atestat per accident de circulació.
  
Grup sisè. Psicologia.
  
Tema 33. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 34. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 35. Tècniques per a controlar situacions difícils. La reunió està a punt de ser incontrolable. La reunió s'aparta del seu objectiu. El grup no parla. El grup o part d'aquest rebutja acceptar les conclusions del director. Els participants discuteixen fermament entre ells.
  
Tema 36. Principis de disciplina efectiva. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Tema 37. Qualitats o atributs d'un bon comandament. Com ha d'actuar un bon comandament. Com es fa una amonestació. Com s'entenen les queixes. Mètode de les vuit passes.
  
Grup setè.
  
Tema 38. Els carrers del municipi de San Miguel de Salinas, el seu terme municipal. Ubicació d'edificis i dependències municipals, establiments públics, places, centres docents i d'altres institucions i serveis d'utilitat pública. Vies de comunicació que travessen el municipi.
  
Tema 39. Història del municipi de San Miguel de Salinas. Costums i tradicions. Festes. Indústries. Agricultura. El municipi rural i turístic.
  
Annex V
  
Barem per a la valoració de mèrits.
  
Promoció interna, torn de mobilitat i torn lliure.
  
En els concursos per a la provisió de llocs de treball de la Policia Local, escala bàsica, ofertes per torn de mobilitat o promoció interna i, si fa el cas, per torn lliure, la valoració dels mèrits s'efectuarà d'acord amb el barem següent:
  
1. Titulació acadèmica.
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala bàsica dels cossos de Policia Local de la Comunitat Valenciana, conformement amb l'escala següent:
  
\* Doctor 8 punts.
  
\* Llicenciat o equivalent 6 punts.
  
\* Diplomat universitari o equivalent. 5 punts.
  
\* Diplomat Superior Criminologia 4 punts.
  
\* Títol de Criminologia (3 anys) 3 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat sols se'n computarà una.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per tenir un grau personal inferior al nivell del lloc sol·licitat: 1 punt.
  
3. Antiguitat.
  
Fins un màxim de 20 punts:
  
\* Per cada any d'antiguitat en la mateixa escala i categoria de la Policia Local o superior: 1,50 punts, fins un màxim de 10 punts.
  
\* Per cada any d'antiguitat prestat en qualsevol administració pública: 0,50 punts per any complet, fins un màxim de 10 punts.
  
4. Altres mèrits.
  
Fins un màxim de 15 punts.
  
Coneixement d'un o més idiomes acreditats documentalment, mitjançant certificació expedida per facultat o escola oficial reconeguda: 3 punts per cadascun.
  
5. Cursos organitzats per l'IVASP o organismes anàlegs.
  
\* Fins un màxim de 50 punts.
  
\* Per realització de cursos organitzats pel Ministeri de l'Interior (o altres ministeris, relacionats amb la funció policial i ajustats al barem següent), l'IVASP o organisme anàleg o en escoles de policia de les corporacions locals i reconeguts per l'IVASP, ajustats al barem següent:
  
 Diploma de Certificat Certificat
  
Núm. d'hores d'assistència d'aprofitament excel·lent
  
De 20 a 50 0,50 1 2
  
De 51 a 100 1 2 4
  
De 101 a 150 2 3 6
  
De 151 a 200 3 4 8
  
De 201 a 250 4 5 10
  
De més de 250 5 7 14
  
- Quan es tracte de cursos de durada inferior a la mínima esmentada, la puntuació d'aquests vindrà donada per la suma del còmput d'hores i/o assistència d'aquests. En el cas d'haver impartit hores com a professor en els cursos, es puntuaran amb el barem corresponent al Certificat d'Aprofitament.
  
Els cursos bàsics de Formació Inicial i els cursos de Capacitació no seran objecte de puntuació.
  
Els cursos de dispensa en un grau del requisit de titulació es puntuaran com a cursos de Certificat d'Aprofitament o d'Aprofitament excel·lent, segons els casos, no seran puntuables si ja es tingueren en compte a efectes de titulació acadèmica per a promoció interna.
  
6. Alhora, es valoraran els coneixements en administració de recursos humans i informàtica. De la mateixa forma es valoraran els títols de Socorrista Aquàtic, Primers Auxilis, Cursos de Submarinisme, Arts Marcials, Defensa Personal i altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etc.
  
La puntuació màxima total d'aquest apartat no podrà superar els 4 punts.
  
7. Entrevista personal.
  
Es realitzarà davant del tribunal qualificador i es valorarà fins un màxim de 9 punts amb el contingut i la puntuació que s'assenyala:
  
a) Coneixements del terme municipal, carrers, organització i administració municipal, i altres de particular interès per a la població local de l'ajuntament convocant: 3 punts.
  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors: fins un màxim de 6 punts.
  
Sols seran citats per a fer l'entrevista mitjançant la convocatòria corresponent, i amb la menció expressa de les puntuacions assolides, aquells aspirants la puntuació dels quals sumats els mèrits amb el màxim possible de l'entrevista assolisquen com a mínim 15 punts.
  
San Miguel de Salinas, 19 de gener de 2000.- L'alcalde-president: Antonio Costa Tovar.
  
c) NOMENAMENTS, CESSAMENTS,
  
SITUACIONS I INCIDÈNCIES
  
1. Administració territorial de la Generalitat Valenciana
  
 Conselleria de Justícia i Administracions Públiques